Käisime lapsega kunstinäituse avamisel - reklaami tsiteerides  "August Künnapu tuliuue loomingu näitus "Eklektika. Maalid ja skulptuurid" Artdepoo galeriis . Kogend näitusekülastaja Iida leidis kärmelt  üles metalltrepi, mis on Eesti uute galeriide sisekujunduse vältimatu element, ja ronis enamiku õhtust selle peal üles-alla. Kunstihuviliste veinitopsikud küll veidi segasid, aga vähemalt oli lapsel tegevust. Minul muidugi kah - trepp oli väga järsk ja last tuli julgestada, et ta alla kukkudes kaela ei murraks. Füüsilist koormust saime me igatahes mõlemad. Tundub, et meie lapsest saab kultuurikauge inimene, tõenäoliselt sportlane.    Taiestest meeldis Iidale kõige rohkem "kass vaatab peeglisse". See  esines nii maali- kui skulptuuri-vormis ja Iida seletas õhtul kenasti ära, et sama kiisu oli nii pildi peal kui "päriselt".    Künnapu kodukas on http://www.hot.ee/kustasmustas, aga uute maalide pilte tal seal veel ei ole.